TURUN KAUPUNGINKIRJASTO MUISTIO

Vaskin verkkoviestijät 24.9.2013

Aika: Tiistaina 24.9. klo 14-16

Paikka: Turun pääkirjasto, Kokoushuone 2

Läsnä: Pauliina Sandberg, Heli Malila-Kolkka, Kitti Nurmi, Aki Pyykkö, Mari Tammela

**Käsiteltäviä asioita**

1. Käytiin läpi verkkokyselyn tuloksia ja verkkokirjastoa.

Todettiin että ulkonäköseikkoihin ei kannata tehdä muutoksia. Harkittiin aakkosellisen hakemiston tekemistä.

Mietittiin pitäisikö etusivulla selittää lyhyesti mikä Vaski-sivusto on. Ei keksitty ratkaisua tähän.

Katseltiin etusivua, oltiin tyytyväisiä yksinkertaisuuteen mutta todettiin että värejä saattaa olla liikaa. Erityisesti pohdittiin sivun yläosan väriraitojen tarpeellisuutta.

Pohdittiin kirjakarusellin ja nostojen sijoittelua. Päätettiin siirtää blogien ja Kirjasammon bannerit Suosittelemme –sivulle. Tilalle voisi mahdollisesti laittaa linkin aakkoselliseen hakemistoon.

Päätettiin jatkaa Suosittelemme –artikkeleiden asiasanoittamista vaikka asiasana –haku tuo turhaa tietoa. Katsotaan onko hakutulosta mahdollista hienosäätää.

1. Pohdittiin miten voisimme saada lisää sisältöä verkkokirjastoon.

Vuosikelloa ei olla käytetty aktiivisesti mutta päätettiin jatkaa sen käyttöä.

Ongelmana on se, että artikkeleita tulee liian vähän ja ne vähät tulevat epätasaisesti. Mietittiin vaihtoehtoa että Pauliina julkaisisi artikkelit mutta päätettiin kuitenkin jatkaa niin kuin ennenkin, että kaikki ne joilla on julkaisuoikeudet, julkaisevat.

Toiveena olisi että artikkeleilla voitaisiin tarttua enemmän ajankohtaisiin aiheisiin, mutta suurin ongelma on kuitenkin artikkeleiden vähäinen määrä.

1. Kokouksessa ei todettu koulutustarvetta.
2. Päätettiin esittää Vaskin työvaliokunnan 29.10. järjestettävään kokoukseen ehdotus, että jokainen pääkirjaston työntekijä velvoitettaisiin kirjoittamaan 1 artikkeli / vuosi, pienistä kirjastoista riittäisi 1 artikkeli / vuosi / kirjasto.
3. Päätettiin että kirjakarusellin vuosikello tehtäisiin kaikille näkyväksi. Aki lupasi tehdä tästä google-dokumentin.

Päätettiin vaihtaa Suosittelemme –sivujen RSS-syötteet bannereiksi. Aki lupasi hoitaa tämän.

Keskusteltiin Vaskin yhteisestä facebookista ja muista yhteisistä some-asioista. Mietittiin että nykyiset resurssit eivät riitä tähän. Aiheesta voisi kuitenkin tarvittaessa pitää yhteisen kokouksen.